projecte-aina/catalan_government_crawling huggingface dataset:
El Departament d'Ensenyament té diferents camps d'aprenentatge, ubicats en llocs singulars de Catalunya amb l'objectiu d'oferir al professorat i l'alumnat la possibilitat de desenvolupar projectes de treball sobre temàtiques relacionades amb el coneixement del medi natural, del medi social i el coneixement cultural i artístic.
Les estades en els camps d'aprenentatge poden ser d'una durada superior a una jornada, i requereixen serveis d'allotjament i manutenció que s'obtenen utilitzant les instal·lacions de la xarxa d'Albergs de Joventut, d'altres equipaments, i en alguns casos, d'instal·lacions pròpies del Departament d'Ensenyament.
Mitjançant l'Ordre de 4 de novembre de 1999, es va crear el preu públic per la utilització del servei d'allotjament i manutenció dels escolars que assisteixen als camps d'aprenentatge del Departament d'Ensenyament.
Atès que cal actualitzar per al curs escolar 2012-2013 els imports del preu públic del servei d'allotjament i manutenció prestat als camps d'aprenentatge del Departament d'Ensenyament, i en concret al Complex Educatiu de Tarragona, d'acord amb el capítol III del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, i a proposta de la Direcció General de l'Educació Secundària Obligatòria i Batxillerat,
Fixar els següents imports del preu públic per la utilització del servei d'allotjament i manutenció pels escolars que assisteixen als camps d'aprenentatge del Departament d'Ensenyament, i en concret al Complex Educatiu de Tarragona per al curs escolar 2012-2013:
23,50 euros per persona i dia pel servei d'allotjament i manutenció (pensió completa).
Els preus públics són exigibles en iniciar-se la prestació dels serveis.
A l'alumnat que utilitzi els serveis indicats a l'article 1 se li aplicarà les següents exempcions i bonificacions:
Exempció del preu públic per a les persones que tinguin reconegut oficialment un grau de minusvalidesa igual o superior al 33%.
Exempció del preu públic per a les persones membres de família nombrosa classificada en la categoria especial, i una bonificació del 50% per a les persones membres de família nombrosa classificada en la categoria general, i per a les persones membres de família monoparental.
Exempció del preu públic per a les persones víctimes d'actes terroristes, així com per als seus cònjuges i els seus fills i filles.
Les quanties obtingudes s'han d'ingressar al compte corrent del servei educatiu i han de ser gestionades en el marc del que preveuen els capítols II i III del títol VII de la Llei 12/2009, del 10 de juliol, d'educació.
L'Ordre CLT/436/2012, de 18 de desembre, va fixar els preus públics dels serveis que presta la Biblioteca de Catalunya.
Aquesta Ordre té per objecte establir la quantia del preu per la tramesa electrònica de reproduccions de material bibliogràfic en suport digital de la Biblioteca de Catalunya, que és un nou servei que ofereix a les persones usuàries per facilitar-ne els lliuraments.
A proposta de la directora de la Biblioteca de Catalunya, vist l'informe favorable de la Intervenció Delegada del Departament de Cultura, i d'acord amb l'article 1.3-2 del Text refós de la Llei de taxes i preus públics de la Generalitat de Catalunya, aprovat mitjançant el Decret legislatiu 3/2008, de 25 de juny,
S'afegeix un apartat, el 4, a l'article 2 de l'Ordre CLT/436/2012, de 18 de desembre, amb el text següent:
Queden exempts de l'aplicació del preu de tramesa electrònica de les reproduccions de material bibliogràfic les biblioteques membres del Consorci de Serveis Universitaris de Catalunya, les biblioteques del Sistema de Lectura Pública de Catalunya i l'Institut d'Estudis Catalans.»
Modificació de l'apartat 9 de l'annex 1
S'afegeix un paràgraf a l'apartat 9 de l'annex 1, amb el text següent:
«La persona usuària també pot optar perquè s'enviï de manera electrònica el material o les reproduccions sol·licitades, mitjançant correu electrònic o Internet.
En aquest supòsit de tramesa electrònica, la persona usuària ha d'abonar 1,00 euro.»
Aquesta Ordre entra en vigor a partir de l'endemà de la seva publicació en el Diari Oficial de la Generalitat de Catalunya.
ORDRE ARP/145/2020, de 10 d'agost, per la qual s'aproven les bases reguladores dels ajuts de minimis destinats a la millora dels processos productius i de l'eficiència de l'activitat de petits escorxadors d'ungulats domèstics.
ORDRE ARP/130/2020, de 27 de juliol, per la qual s'aproven les bases reguladores dels ajuts destinats a cobrir les necessitats de liquiditat de les explotacions agràries del sector de la flor i la planta ornamental, del sector cunícola i de l'avicultura de producció de carn, les empreses integradores d'explotacions d'avicultura de carn i les explotacions del sector equí classificades com a explotacions especials per a l'ensinistrament i la pràctica eqüestres, afectades per la crisi sanitària de la COVID-19.
ORDRE EDU/17/2020, de 7 de febrer, per la qual s'estableix el currículum del cicle formatiu de grau mitjà d'Activitats Eqüestres.
ORDRE AAM/387/2012, de 23 de novembre, relativa a l'alimentació d'espècies necròfagues d'interès comunitari.
ORDRE ENS/307/2012, de 3 d'octubre, per la qual es creen diversos preus públics dels ensenyaments esportius de règim especial que condueixen a les titulacions oficials de tècnic esportiu.
La Llei 10/2007, del 30 de juliol, de l'Institut de Seguretat Pública de Catalunya, disposa que l'Institut té la funció de promoure la col·laboració amb institucions, centres i establiments docents nacionals, estatals i internacionals, i mantenir-hi relacions d'intercanvi de coneixements i de professionals en les matèries pròpies de la seva competència.
Aquesta funció implica organitzar programes formatius i activitats divulgatives en matèria de seguretat, dirigides a col·lectius relacionats amb els serveis de seguretat i emergències efectuades en el marc de relacions jurídiques complexes establertes amb altres institucions públiques i privades, i és necessari establir les previsions legals corresponents per determinar els imports econòmics de les activitats formatives que s'organitzin.
Mitjançant l'Ordre INT/182/2011, de 26 de juliol, es van fixar els preus públics per a les activitats formatives de l'Institut de Seguretat Pública de Catalunya, en funció de la seva dificultat.
Vista la necessitat de regular el preu públic que correspon a l'organització d'una activitat formativa d'alta especialització, que requereix la participació de personal formador qualificat, la utilització de vehicles d'intervenció, de material específic i també la prestació de serveis relacionats amb la formació;
D'acord amb els articles 1.3.2 i següents del Decret legislatiu 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya;
Vist l'informe del Consell de Direcció de l'Institut de Seguretat Pública de Catalunya segons disposa l'article 9.1.k) de la Llei 10/2007, del 30 de juliol, de creació de l'entitat autònoma esmentada;
Atès tot el que s'ha exposat, a proposta de l'Institut de Seguretat Pública de Catalunya i d'acord amb els informes favorables de la Intervenció Delegada i de l'Assessoria Jurídica del Departament d'Economia i Coneixement i en virtut de les meves atribucions,
S'aprova el preu públic per a l'activitat formativa de l'Institut de Seguretat Pública de Catalunya següent:
Curs bàsic d'ús i maneig de foc tècnic: 1.100 €.
Estan obligats al pagament del preu públic regulat en aquesta Ordre:
a) les persones sol·licitants admeses a les activitats formatives,
b) les institucions que sol·licitin els serveis docents.
Queden exempts d'abonar aquest preu el personal i els col·lectius professionals adscrits al departament de la Generalitat de Catalunya competent en matèria de seguretat pública.
4.1 El preu públic al qual fa referència l'apartat anterior és exigible anticipadament a la realització del curs de què es tracti dins el termini i en les condicions que estableixi el servei docent corresponent.
4.2 El pagament del preu públic s'ha de fer mitjançant l'ingrés corresponent al compte restringit d'ingressos de l'Institut de Seguretat Pública de Catalunya.
L'article 5 de la Llei 12/2009, del 10 de juliol, d'educació, no inclou els ensenyaments de primer cicle de l'educació infantil dins dels ensenyaments obligatoris ni dels declarats gratuïts.
D'altra banda, es considera necessari equiparar progressivament l'import del preu públic per l'escolarització d'alumnes a les llars d'infants del Departament d'Ensenyament amb l'import previst per a les llars d'infants de titularitat de les corporacions locals.
En aquest sentit, aquesta Ordre en preveu l'increment.
Per tot això, d'acord amb el capítol III del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, i a proposta de la Direcció General de Centres Públics,
Es fixa en 118,00 euros/mes l'import del preu públic del servei escolar prestat a les llars d'infants de titularitat de la Generalitat de Catalunya, a partir del curs escolar 2013-2014.
Per gaudir de la prestació del servei s'ha d'estar al corrent de cadascuna de les mensualitats.
La falta de pagament de dues quotes del preu públic determinarà l'anul·lació dels drets que atorga la matrícula.
3.1 A l'alumnat que utilitzi aquest servei li són aplicables, amb la justificació prèvia documental, les bonificacions i exempcions següents.
Les persones víctimes d'actes terroristes, així com per als seus cònjuges i els seus fills.
3.2 Les bonificacions i exempcions previstes es poden sol·licitar a la direcció de la llar al llarg de tot el curs escolar 2013-2014 i són aplicables a partir del mes següent a la seva sol·licitud.
El director/a dels Serveis Territorials del Departament d'Ensenyament o el gerent del Consorci d'Educació de Barcelona, d'acord amb la documentació presentada, resolen i notifiquen la resolució als interessats per mitjà de la persona responsable de la direcció de la llar d'infants corresponent.
Contra les resolucions del director/a dels Serveis Territorials del Departament d'Ensenyament relatives a la concessió o denegació de bonificacions i/o exempcions es podrà interposar, en el termini d'un mes a comptar de l'endemà de la notificació de la resolució esmentada, recurs d'alçada davant el director general de Centres Públics, d'acord amb el que disposa l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Contra les resolucions del gerent del Consorci d'Educació de Barcelona relatives a la concessió o denegació de bonificacions i/o exempcions es podrà interposar, en el termini d'un mes a comptar de l'endemà de la notificació de la resolució esmentada, recurs d'alçada davant la Presidència del Consorci d'Educació de Barcelona, d'acord amb el que disposa l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
La Resolució ENS/1068/2013, de 14 de maig, determina les institucions educatives que poden oferir la formació equivalent a la formació pedagògica i didàctica exigida per a aquelles persones que, estant en possessió d'una titulació declarada equivalent a efectes de docència, no poden realitzar els estudis de màster.
Atès que es considera necessari crear els preus públics que gravin aquest nou servei quan el prestin els centres dependents del Departament d'Ensenyament, d'acord amb el capítol III del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, a proposta de la Direcció General de Centres Públics, i d'acord amb els informes favorables de la Intervenció Delegada i de l'Assessoria Jurídica del Departament d'Economia i Coneixement,
Es creen els següents preus públics per a la inscripció a la formació equivalent a la formació pedagògica i didàctica, que imparteixen els centres dependents del Departament d'Ensenyament:
a) Per la matrícula anual en la formació que imparteix l'Institut Obert de Catalunya (modalitat a distància).
b) Per la matrícula anual en la formació que imparteixen la resta de centres (modalitat presencial).
Els imports dels preus públics que es creen són, a partir del curs 2013-2014, els següents:
a) Per la matrícula anual en la formació que imparteix l'Institut Obert de Catalunya (modalitat a distància): 20,00 euros per crèdit.
b) Per la matrícula anual en la formació que imparteixen la resta de centres (modalitat presencial): 21,00 euros per crèdit.
Els preus públics són exigibles abans d'iniciar-se la prestació del servei.
4.1 Les persones membres de famílies nombroses classificades en la categoria general i les persones membres de famílies monoparentals, tenen una bonificació del 50% del preu públic.
4.2 Estan exemptes del pagament del preu públic les següents persones:
Les que siguin membres de famílies nombroses classificades en la categoria especial.
Les que siguin víctimes d'actes terroristes, així com per el seu cònjuge i els seus fills i filles.
Les quantitats obtingudes d'acord amb aquesta Ordre s'ingressaran al compte corrent del centre educatiu i han de ser gestionades pel centre, en el marc del que preveuen els capítols II i III del títol VII de la Llei 12/2009, del 10 de juliol, d'educació.
Mitjançant la Resolució ENS/995/2013, de 6 de maig, s'estableix l'avaluació dels continguts i aprenentatges aptes per superar un cicle de formació professional inicial impartits a distància per entitats col·laboradores.
D'acord amb l'article 6 d'aquella Resolució, l'Institut Obert de Catalunya, com a centre singular per a la impartició específica dels ensenyaments en la modalitat d'educació no presencial, és l'institut idoni i preferent per dur a terme processos d'avaluació de formació professional inicial a persones formades mitjançant sistemes no presencials, sense perjudici que se n'estableixin altres també d'idonis.
Per al cas que les proves d'avaluació es duguin a terme prèvia convocatòria feta per l'Institut Obert de Catalunya, és necessari crear els preus públics que gravin aquest nou servei.
Per això, d'acord amb el que estableix el capítol III del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, a proposta de la Direcció General de Centres Públics, i d'acord amb els informes favorables de la Intervenció Delegada i de l'Assessoria Jurídica del Departament d'Economia i Coneixement,
Es creen els preus públics per a la inscripció en la convocatòria de les proves d'avaluació dels continguts i aprenentatges aptes per superar un cicle de formació professional inicial impartits a distància per entitats col·laboradores, en els ensenyaments derivats de la Llei orgànica 2/2006, de 3 de maig, d'educació (LOE), i la Llei orgànica 1/1990, de 3 d'octubre, d'ordenació general del sistema educatiu (LOGSE), que duu a terme l'Institut Obert de Catalunya.
Els imports dels preus públics que es creen a l'article 1 són, a partir del curs 2013-2014, els següents:
a) Per a la inscripció en la convocatòria d'avaluació dels continguts i aprenentatges dels títols LOE:
b) Per a la inscripció en la convocatòria d'avaluació dels continguts i aprenentatges del títols LOGSE:
Els preus públics són exigibles a les entitats col·laboradores que sol·licitin el servei d'avaluació dels continguts i aprenentatges, prèvia signatura de l'acord o conveni corresponent amb el Departament d'Ensenyament.
Les quantitats obtingudes d'acord amb aquesta Ordre s'han d'ingressar al compte corrent del centre educatiu avaluador i han de ser gestionades pel centre en el marc del que preveuen els capítols II i III del títol VII de la Llei 12/2009, del 10 de juliol, d'educació.
Barcelona, 10 de juliol de 2013
El capítol VII del títol VIII del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, regula la taxa per la utilització d'espais en immobles adscrits al departament competent en matèria de cultura o a les entitats que en depenen.
Atès que la Filmoteca de Catalunya resta adscrita a l'Institut Català de les Empreses Culturals, d'acord amb la disposició addicional vuitena de la Llei 21/2001, de 28 de desembre, de mesures fiscals i administratives, el qual és una entitat que depèn del Departament de Cultura;
D'acord amb l'article 8.7-4 del Text refós de la Llei de taxes i preus públics de la Generalitat de Catalunya, a proposta de l'Institut Català de les Empreses Culturals i vist l'informe favorable de la Intervenció Delegada,
S'estableixen les quanties de la taxa per la utilització de les sales de projecció de la Filmoteca de Catalunya, amb els imports que es detallen en l'annex.
S'apliquen els imports reduïts en els supòsits següents:
a) Actes o activitats que tenen connexió amb les finalitats pròpies de la Filmoteca de Catalunya i que incideixen en la difusió pública dels valors culturals i socials de la Filmoteca.
b) Actes o activitats en els quals predominen les finalitats culturals o socials i que incideixen en la difusió pública dels valors culturals i socials de la Filmoteca.
La concurrència dels requisits previstos en l'apartat 1 es determina de la manera següent:
a) El predomini de les finalitats socials o culturals dels actes o activitats i la seva connexió amb les finalitats pròpies de la Filmoteca són apreciats per la direcció de la Filmoteca.
b) La incidència en la difusió pública dels valors culturals i socials de la Filmoteca es considera assolida quan s'acredita que la publicitat de l'acte o l'activitat esmenta la Filmoteca, la data i l'horari de l'acte o activitat, i que s'ha difós, com a mínim, en un mitjà de comunicació d'àmbit català.
Quanties de la taxa per la utilització de les sales de projecció de la Filmoteca de Catalunya
L'import mínim és el corresponent a una hora.
El preu de la fracció d'hora és el que correspongui en proporció a l'import establert per hora.
L'article 13 del Decret 155/1993, d'1 de juny, d'actualització del Programa de salut escolar, regula l'atorgament per part del Departament de Salut de la contraprestació econòmica per a l'execució del Programa de salut escolar.
La contraprestació s'atorga per realitzar l'examen que preveu l'article 10.1 del Decret 155/1993, per a l'administració de les vacunes sistemàtiques que, d'acord amb el calendari vigent, es du a terme en el marc del Programa de salut escolar.
El Decret 95/2014, d'1 de juliol, pel qual s'estableix el calendari de vacunacions sistemàtiques, fixa un nou Programa pilot de vacunació contra el virus de l'hepatitis A, per als cursos escolars 2014-2019, en el marc del qual s'ha d'administrar la vacuna contra l'hepatits A als alumnes que facin sisè curs d'educació primària i s'amplia aquesta vacunació als infants d'1 i 6 anys d'edat.
També estableix per als cursos escolars noves pautes vacunals en el calendari de vacunacions sistemàtiques, que consisteixen a retardar la cinquena dosi de reforç de la vacuna contra la diftèria, el tètanus i la tos ferina acel·lular fins als 6 anys; avançar als 14 anys la sisena dosi de reforç de la vacuna contra la diftèria i el tètanus; ampliar la franja d'edat recomanada per administrar la segona dosi de la vacuna contra el xarampió, la parotiditis i la rubèola als 3-4 anys; i introduir una nova dosi addicional de la vacuna antimengocòccica C conjugada als 11-12 anys d'edat.
Vist el que s'ha exposat, i en ús de les facultats que m'atorga la disposició final 1 del Decret 155/1993, d'1 de juny,
1.1 El Departament de Salut atorga una contraprestació econòmica que consisteix en la quantitat d'1,83 euros per cada alumne o alumna de 4 anys (P-4) que sigui sotmès a l'examen de salut que preveu l'article 10.1 del Decret 155/1993, d'1 de juny, i en la quantitat de 0,91euros per cada dosi de la vacuna contra l'hepatitis A, de la vacuna contra la varicel·la i de la vacuna antimeningocòccica C conjugada a l'alumnat de sisè curs d'educació primària, com també per cada dosi de la vacuna contra el virus del papil·loma humà administrada a les noies de sisè curs d'educació primària (11 i 12 anys) i per cada dosi de la vacuna contra el tètanus i la diftèria administrades a l'alumnat de segon curs d'educació secundària (14 anys).
1.2 Aquesta contraprestació es lliura als ajuntaments per a l'execució de les activitats desenvolupades en els centres docents públics i en els concertats, i directament a la direcció del centre per les realitzades en els centres docents privats sostinguts parcialment amb fons públics, amb la tramitació prèvia de la documentació que preveu l'article 15 del Decret 155/1993, d'1 de juny.
Els ajuntaments i els centres docents amb dret a rebre directament la contraprestació l'han de distribuir d'acord amb els criteris que estableix l'article 14 del Decret 155/1993, d'1 de juny.
Es faculta el secretari o secretària de Salut Pública, en l'àmbit de les seves competències, per prendre les mesures que siguin necessàries per al desplegament i l'execució del que preveu aquesta Ordre.
La Resolució ENS/1574/2013, de 4 de juliol, d'organització de diverses actuacions en els ensenyaments esportius de règim especial, té per objecte el reconeixement acadèmic dels aprenentatges assolits mitjançant l'experiència esportiva en relació amb els continguts establerts pel Govern de la Generalitat en el desenvolupament curricular.
Per aquest motiu, es modifica la Resolució esmentada a l'efecte de suprimir la referència al terme "mòduls".
-1 Es modifica l'apartat 10 de l'annex 2, el qual passa a tenir el següent redactat:
"El reconeixement acadèmic dels aprenentatges, quan completin una unitat formativa d'una modalitat o especialitat esportiva, comportarà l'anotació de "convalidat" en l'expedient acadèmic.".
-2 Es modifica l'apartat 17.b de l'annex 2, el qual passa a tenir el redactat següent:
De cada conveni, i separadament per a cada cicle formatiu, el nombre de persones inscrites, i el nombre de persones que han obtingut el reconeixement, amb la indicació del nombre de crèdits o d'unitats formatives reconegudes.".
-3 Es modifica el primer paràgraf de l'apartat 18 de l'annex 2, el qual passa a tenir el redactat següent:
"El reconeixement acadèmic es correspon als continguts que es detallen a continuació.
Se certifica cada crèdit o unitat formativa reconeguda.".
-4 Es modifica l'apartat 6.1.c de l'annex 3, el qual passa a tenir el redactat següent:
"c) Els crèdits o les unitats formatives a què correspon la formació a reconèixer.".
-5 Es modifica l'apartat 7.b de l'annex 3, el qual passa a tenir el redactat següent:
"b) Les unitats formatives a què correspon la formació a reconèixer.".
-6 Es modifica l'apartat 9.1 de l'annex 3, el qual passa a tenir el redactat següent:
"El reconeixement acadèmic es fa per crèdits o per unitats formatives del bloc de formació específica i de la part del bloc comú que es detalla tot seguit.
Es pot reconèixer fins al 45% dels continguts del cicle formatiu.".
-7 Es suprimeix l'incís "Relació de mòduls" de l'apartat 9.2, subepígraf 47 de l'annex 3.
Així mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes a comptar de l'endemà de la seva publicació al DOGC, segons el que disposen l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Barcelona, 10 de febrer de 2014